mteb/NusaParagraphEmotionClassification huggingface dataset:
Akeh sing ora sadar yen pihak keluarga sing kudu digatekake pas ana bayi lair sak liyane ibu yaiku kakange si bayi. Yen iki kelairan sing sepisan, ora bakal dadi masalah. Nanging yen bayi iki anak ke-2 lan jarak umur kakange isih cedhak, mesti ana prasaan iri marang adhine lan bisa marai bocah iki dadi ngganggu lan marai kesel. Carane ben bocah iki bisa dijak kerja sama yaiku yen nyambangi bayi, aja lali, kakange iki ya diwenehi kado. Mbuh kuwi dolanan uga piranti sing bisa digawe gantian karo adhine. Kaping pindho, ajak omong-omongan lan dituturi yen saiki kudu sayang karo adhine. Kaping telu, yen ibune lagi repot ngurus bayi, awak dhewe sing mertamu bisa ngajak dolanan anak sing sijine iki.
Saban wayah liburan, akeh wong sing milih numpak kendaraan umum tinimbang kendaraan pribadi amarga kadhang luwih murah lan luwih aman. Kendaraan umum iki uga bisa dadi alternatif sing apik kanggo wong sing seneng lunga ning reramean amarga ning jero kendaraan umum iki sering ketemu wong anyar sing beda daerah. Nanging sing sering dikuatirake yaiku perkara jadwal. Akeh wong kang ora bisa tertib yen wayah numpak kedaraan umum iki. Ben ora gampang telat, sing kudu dilakoni yaiku ndelok informasi sing ana ning tiket. Kaping pindho, yaiku teka 15 utawa 30 menit sak durunge kendaraan teka. Kaping telu yaiku cek kabeh persiapan sak durunge budhal.
Awak dhewe ora perlu isin, opo meneh tekan nesu, yen fisiki awak dhewe kui dilok-loki wong liya. Awak dhewe ora perlu bales opo sing diomongi wong kui nganggo kata-kata sing ala utowo tekan gelud karo wong kui. Iso wae kondisi fisik sing awak dhewe alami saiki kui iso dadi model kanggo awak dhewe sukses. Misale, awak dhewe iso dadi model. Akeh model saiki sing unik-unik. Ono wong sing kulite belang-belang, dheweke kudune duwe pigmen kulit ireng, nanging dhewe duwe kelainan dadi ono bercak-bercak putih neng awake. Ono uga wong sing wernone bedo, moto sing sijine kui werno biru lan sing sijine meneh werno coklat. Ora nutup kemungkinan, dhewe biyen kerep digodani karo koncone, nanging saiki duwe kesempatan duwe karier dadi model.
Pelecehan seksual dadi salah sawijining perkara sing paling dihindari ning Indonesia, nanging ya isih sering dilakoni tanpa sadar karo wong ning sekitar. Tindakan iki bisa marai trauma marang korban, apa maneh korbah kuwi isih anak-anak lan ora bisa ngelawan. Nanging pendidikan sekolah lan luar sekolah iki isih ana sing nyepelekake masalah iki. Kamangka saiki ana pola pengasuhan sing ngutamakke wawasan babakan pelecehan seksual. Carane ya ngenalke anak marang bagian fisik sing oleh didelok lan ora karo wong liya. Amarga kuwi, ayo dadi wong tuwa sing cerdas uga bisa ngajari anak cara njaga awake dhewe saka pengaruh kekerasan seksual sing ana ning lingkungane.
Psikolog kuwi salah siji profesi ning Indonesia sing ana hubungane karo babakan perkembangan mental lan tingkah laku. Penggaweyane psikolog kuwi oleh ngewenehi layanan psikologi yen wes nempuh pendidikan S1 lan pendidikan profesi sing setara karo S2 sekitar 5 kanthi 10 semester lan kudu oleh gelar M.Psi. Bidang sing bisa dikaitake karo psikologi iki yaiku industri, klinis, pendidikan, utawa forensik. Nanging ning Indonesia, psikolog klinis kuwi psikolog sing oleh sebutan psikologi. Wong HR ning kantor iki uga bagian saka profesi sing kudu lulusan psikologi amarga kudu ngurus munggah lan mudhune masalah kepegawaian. Bidang iki kuwi sing diarani psikologi Industri. Uga ana sing ngurusi babakan mental anak bisa ning klinis utawa pendidikan.
Marake bank konvensional sing onok bungane marai wong-wong mulai nggolek alternatif liyane. Akeh uwong sing bingung opo’o gak ket mbiyen ae onok bank syariah. Padahal onok bank syariah sing wes berdiri ket suwe bahkan sak durunge bank konvensional mulai akeh. Jenenge Bank Muamalat Indonesia utowo disingkat dadi BMI. BMI iki bank umum nang Indonesia sing menerapkan prinsip syariah gawe jalano operasionale. Bank iki berdiri sejak 1 November 1991. Bank iki diurus langsung karo MUI ambek pemerintah Indonesia. Fasilitas sing onok nang BMI iki wes koyok bank pada umume, bedane mek gak onok bunga dan bener-bener sesuai prinsip syariah sing sebenere.
Onok salah siji fitur sing lagi akeh banget digawe karo arek enom. Jenenge iku paylater. Paylater iki wes onok nang sembarang kalir e-wallet koyok Gopay, DANA, Shopeepay, dan akeh liyane maneh. Fungsine iku podo karo kartu kredit alias nek tuku ngutang disik dan pas akhir wulan iku onok tagihan sing kudu dilunasi. Paylater iku tambah akeh sing nganggo soale akses e yo gampang terus gampang digawene sisan. Padahal, paylater iku marakno awak dewe tambah boros. Soale pikire sek isok belonjo piro piro ae. Padahal mereka iki gak sadar, nang akhir iku pasti tagihane bakal mbengkak. Dadi gawe awakmu, gak usah atek coba-coba paylater, gak onok apike.
Aku iku mesti nyarano nang akeh uwong ben isok renang. Nek onok sing ngeluh mergo renang iku angel, sinau ae renang gaya bebas. Renang gaya bebas iku dinilai dadi gaya renang sing paling gampang soale gak butuh teknik sing ribet. Tapi mbasio ngono, awakmu sing kate sinau renang gaya bebas tetep kudu eroh koordinasi teknik dasar gawe renang gaya bebas. Latihan koordinasi teknik dasar e iku koyok ngono. Siji, posisi awal atek ngeluncur. Loro, ngelakoni gerakan sikil sing dipukulno munggah mudun dan gentian. Telu, gerakan lengan dilempar nang ngarep gentian. Papat, pas lengan lagi ndayung, sira dimiringno nang siji arah gawe njupuk napas. Terakhir, nek wes njupuk napas, rai balik maneh nang njero banyu.
Seranga iku ancene sak pirang-pirang terus sak liyane iku, roto-roto sing jenenge serangga iku mesti duwe kelompok sing ancene iso dadi koyok gerombolan, nag salah sijine serangga sing paling digetingi yoiku karlak. Kewan iku ancene jijike pol mergo sak liyane bentuke iku koyok telek, yo ambune barang yo ora karoan padala ora diapak-apakno. Mari ngunu kewan iki mesti biasane yo maggon nang omah-omah sing ancene orang diresiki terus jumlahe barang yo akeh ora mok siji tok, tapi kadang ono sampek sak gerombol barang. Dadi nag ancene omahe iku ora tau diresiki utowo arang diresiki mesti marakno dipanggoni kewan iki nang omah maeng.
Akhir semester wingi aku petok koncoku nag salah sijine warung kopi nag kota pahlawan. Koncoku ancene ngejak ketemu soale bocahe pengen cerito nag ono masalah. Pas aku tok kono bocahe ngomong nag pacare sign ate dilamar tibake selingku ambek koncone pacare maeng. Koncoke mangkele orambloko. Mari ngunu tak jak ngecek bener opo ora pacarae koncoku maeng selingkuh. Terus koncoku maeng ngejak nang enggon sing biasane digawe pacare ambek koncone maeng petukan. Terus aku jumbul lah, tibake temenan sing diomongno koncoku. Akhire koncoku tak jak metuki langsung terus tak omongi nag bocah koyok ngunu iku pantese dibuak wae ora pantes gawe bojo.
Muring-muring ning petugas nalika ora oleh jawaban teko pitakonan iku wajar. Kene wis berharap ning petugas iku soale ngerti yen petugas iku wis mesti ngerti jawabane. Nanging malah petugase kowa kowo lan ora ngerti apa-apa sing akhire nggarai kene langsung muntap lan muring-muring. Nanging yen bisa kene tetep ora oleh keliwatan wates kanggo muring-muring. Watesane yen muring-muring karo wong liya iku sakjane sewares ngutarakna liwat kocapan. Aja nganti nalika muring-muring dadi nyerang fisik. Iki dadi cikal bakale gelud lan akhire masalah tambah dawa banget. Mula yen lagi muring-muring kudu tetep dieling watesan-watesane supaya ora nggarai nambah masalah anyar maneh karo wong liya.
Nang desok iku ancene akeh wong sing dugeh mergo sawahe iku akehe megilan. Tapi siji dino iku ono tonggoku sing terkenal sugehe mergo sawahe sing sak harat-harat iku ora tau metu. Nah jarene tonggoku sing nang ngarep, wong iku ora tau metu mergo wingi ono wong bank sing nageh utang sing jumlahe iku ora sak itik tapi sampek puluhan juta sing kudu dilunasi utange maeng. Nah mergo perkoro iku maeng deke akhire kisinen sampek pirang-pirang dino deke iku ora gelem metu teko omah, terus yo ora tau metu ambek jandon campur wong akeh koyok biasane. Nah iku sing garai wong sing nang pinggir-pinggire maleh pikiran sing elek-elek nang wong iku maeng.
Ana acara bocah enom sing saiki lagi rame ning sosial media, yaiku acara pesta lajang utawa basa umume bridal shower. Acara pesta lajang iki awale saka negara-negara ning Eropa abad ke-16. Tradisi iki sak durunge nduwe tujuan mbantu calon manten sing arep nikahan, yaiku ngewenehi barang-barang sing sekirane kanggo pas wayah urip omah-omah bareng. Biyasane sing nggawe acara iki ya kanca-kancane manten uga acara iki bisa dadi acara terakhir manten bisa dolan lan kumpul-kumpul karo kancane. Acara iki wis diadaptasi karo budhaya timur, kamangka ana tradisi sing diilangi kaya ngombe alkohol utawa lunga ning panggon-panggon hiburan wayah bengi kaya diskotik.
Akeh-akeh uwong iku senengane nilai uwong teko raine tok. Nek sing ayu bakal luwe dihargai, sing elek bakal diperlakukno semena-mena. Padahal, onok istilah sing terkenal banget, yaiku ojok ngenilai buku teko sampule ae. Maksute ojok nilai uwong iku teko penampilan njobone, soale gak onok sing eroh njerone bakal koyok opo. Sing ayu iku gak mesti apik, dan sing elek iku gak mesti jahat. Awak dewe buru isok nilai uwong iku nek awal dewe wes kenal apik karo wong sing bersangkutan. Dadi mulai saiki, ojok maneh ngenilai uwong teko penampilan njobone, soale iku kabeh isok menipu. Wong ayu iku yo akeh sing jahat. Wong sing elek iku gak sitik sing apikan.
Sak marine tahun baru tahun iki aku ngeterno koncoku perikso nang rumah sakit umum daerah. Nah aku bingung pas delok koncoku moro-moro raine pucet. Terus tak takoni deke loro opo, soale bocahe wes suwe nag ndase mor-moro loro ora jelas nag mari lunggo terus ngadek soale mari tibo disek. Lah bocahe maeng jumbul pas dokter ngarani nag bocahe iku ngalami penggumpalan darah sing ono nang endase maeng. Nah koncoku maeng dikongkon tes USG barang ben ngerti kondisi endasi sing loro maeng. Koncoki wes keweden tapi aku dadi kocnko wes tak kongkon wae sing penteng ngerti lorone iku opo. Tibak'e sak wise USG tibake nang ndase iku ora ono opo-opo mok dikongkon leren soale ono trauma mari tibo iku maeng.
Aku iku nduwe konco sing dadi penderita batophobia. Batophobia iku rasa wedi berlebihan nek lagi jejeran karo bangunan duwur. Penderita iku ngeroso ben onok nang cedek bangunan duwur, mereka wedi bakal keruntuhan bangunan iku mau. Koncoku sampe saiki sek ngalami iku, tapi de’e nduwe solusine dewe. Gawe awakmu sing ngalami fobia iki dan pingin eroh solusine, gatekno yo. Siji, ngajak konco dan posisikno awakmu nang sisi sing luwe adoh timbang gedung iku mau. Loro, nek kate melbu gedung mau, njaluk tulung nang koncomu gawe nuntun. Dadi engkok awakmu bakal merem, terus koncomu bakal nuntun sampe melbu nang njero. Buru nek wes nang njero, awakmu melek maneh dan isok ngelakoni aktivitas koyok biasa. Terakhir, nek gak pingin ngerepoti wong liyo, adepi ae sing tatak.
Roso seneng lulus ujian iku iso wae macem-macem. Salah sijine karo ngejak bocah-bocah utowo konco-konco sing parek mangan bareng. Tapi yo ono sing syukuran karo ngelakoni perkoro-perkoro sing aneh koyok contone mlaku teko kampus sampek omah. Padal sing diarani roso seneng lulus ujian yo mok wes kroso seneng polahe hasile ujian yo wes cukup. Tapi rosos seneng iku sing iso dadekno menungso sing duwe roso seneng iku iso ngelakoni sembarang kalir sing ora masuk akal ambek nag dikpikir iku aras-arasen ngelakoni. Terus saiki sing model koyok ngunuku yo akeh ambek gelek dilakoni akro bocah-bocah sing lagek lulus ujian mboh iku teko ujian nasional, ujian kampus ambek liyan-liyane.
Cerito sing ancene jijiki iku yo ora kenek diarane langsung nag iku jijiki. Soale kadang wong sing ngeringekno utowo sing delok pengalaman sing jarene wong iku maeng yo durung karoan nag jijik. Nah sing garai pengalaman iku maeng dadi pengalaman sing bener-bener jijiki iku polahe perkoro sing dilakoni iku maeng ono sangkut paute ambek barang sing jijiki mangkane dadi pengalaman sing jijiki. Nah perkoro sing jijiki sing iso dade pengalaman sing jijiki iku reno-reno karek wonge sing ngalami maeng. Nah contone koyok keceret pas nag sekolahan, nangis pas dikongkon maju barang yo ono. Kabeh iku kan karek wong iku maeng.
Pas awak dhewe ketemu wong sing kelambine mirip utowo podo banget koyo sing awak dhewe enggo, biasane awak dhewe ngeroso kui. Alesane dhewe ngeroso isin kui mergo awak dhewe sebagai individu kui nganggep awake dhewe spesial utowo bedo karo wong liyo. Awak dhewe ora pengen dipada-padake karo sopo wae. Neng pikirane awak dhewe, ora ono wong sing podo koyo awak dhewe. Awak dhewe yakin banget yen awak dhewe kui spesial lan ora bakal ono saingane. Yen ono wong sing madani awak dhewe, neng konteks iki kelambine, awak dhewe langsung ora terimo. Mungkin, iki kerungune rodo berlebihan. Nanging pernyataan mau kui ono benere.
Nduweni ilmu bela diri kuwi penting kanggo wong sing wis diwasa kanggo jaga-jaga, apa maneh yen bela diri iki nganggo gaman kaya golok. Bela diri iki ora perlu sing angel, nanging awak dhewe uga sinau piye carane ben awak uga bisa nerima reflek sing apik kanggo nyerang balik. Awak dhewe uga kudu fokus lan ora panik yen diserang nganggo gaman. Yen ora bisa ngelawan, aja ngelawan, nanging golek pitulungan marang wong sekitar sing sekirane bisa nulungi kaya wong sing duwe toko 24 jam, satpam, hansip, utawa polisi amarga yen meksa ngelawan malah dadi mala dan bisa dadi tatu ning awake dhewe uga mbahayakake nyawa.
Jatuh cinta kui anugrah sing iso dirasake akeh menungso. Kenopo aku ngomong akeh, soale ono wong sing angel utowo wedi kanggo nerimo kenyataan yen dheweke kui lagi jatuh cinta. Dheweke durung ngedalani dadi pasangan, durung yang-yangan lan durung nikah, nanging wis wedi disikan. Rasa takut yen arep jatuh cinta kui, jenenge philophobia. Wong sing ngalami iki biasane ora percoyo karo awake dhewe yen dheweke kui iso ngebahagiake pasagane. Mungkin uga, dheweke ngeroso ora pantes dadi pasangane. Kewedenan iki iso jedul mergo pengalaman sing ora ngepenake. Misale, dheweke tau delok wong tuwane utowo keluargane sing cerai. Pasangan sing dheweke kenal kui akeh padune lan tekan ngelarani awak pasangane.
Awak dhewe kui paling ngeroso isin yen kelambi sing awak dhewe enggo kui ono sing madani pas neng pesta walimahan. Awak dhewe sing niate arep pamer, malah dadi ngeroso isin. Supoyo kui ora kedadean, ono beberapa hal sing iso awak dhewe lakoke. Sing kesiji, awak dhewe iso survei disik kiro-kiro kelambi sing modele koyo ngopo sing ora bakal wong-wong enggo. Sing keloro, awak dhewe seko awal wis iso milih kelambi sing awak dhewe yakin ora bakal ono sing madake. Sing ketelu, awak dhewe isi jaitke kelambi pesta kui khusus kanggo awak dhewe. Apike, awak dhewe gawe kelambi kui ngaggo desain sing awak dhewe gawe dhewe.
Pegatan kuwi salah sijine masalah keluwarga sing ora diarepake bakal kedadian lan bisa marai pecahe keluwarga. Pegatan utawa pisahan iki diatur ning undang-undang lan bisa ngakibatke macem-macem, yaiku salah sawijine tekanan mental anak. Nanging, yen wes ora cocok, yo ora bisa dipeksa. Ana akeh cara sing bisa dilakoni kanggo njelaske babakan pisahan nang anak, yaiku ngomong yen masio wong tuwane beda omah, anak kuwi bakal tetep oleh kasih sayang saka wong tuwane. Banjur anak uga oleh milih arep urip karo sapa, nanging aja dibatesi komunikasine karo wong tuwa sing liyane. Sing paling penting ya pinter-pintere wong tuwa njaga omongan perkara pegatan iki.
Yen aku ngeroso kebelet, mbuh kui kepuyuh opo kepising, aku luwih milih tak tahan tekan omah lan tak pikir kowe-kowe kudu ngelakoke hal sing podo karo aku. Soale, kamar mburi neng panggon umum kui biasane ora reged. Sing ketok resik wae durung tentu ora ono kumane, opo meneh kamar mburi sing cetho-cetho ketok reged utowo keroso mambu pesing. Kui jelas ora higienes. Misale, awak dhewe guak hajat kui neng omah, awak dhewe iso luwih ayem. Soale, awak dhewe ngerti banget yen kamar mburine kui cetho resik lan bebas seko kuman. Senadyan, rodo ora penak mergo kudu nahan, nanging kui ora masalah, sing penting awak dhewe iso ngising utowo nguyuh neng panggon sing aman.
Penyesalan kui ora iso awak dhewe hindari. Awak dhewe selam urip iki ora mungkin mung meneng tok. Mesthi ono tindakan sing awak dhewe lakoke. Tindakan kui iso wae dadi penyesalan neng masa depan. Penyesalan kui wis kudune awak dhewe sesalke. Awak dhewe kudu introspeksi meneh opo sing salah seko tindakan kui. Nanging penyesalan kui ora entuk suwe-suwe. Penyesalan cukup dadi bahan kanggo pembelajaran. Mergo penyeselan kui ora mung kedadean pisan, nanging bakal kedadean terus tekan awak dhewe ora ngelakoke opo-opo. Yen awak dhewe mandeg mergo penyesalan kui banjur ora ngelakoke opo-opo. Awak dhewe podo koyo wis modar. Awak dhewe isih urip ning tangan karo sikile ora iso gerak. Luwih apik akeh penyesalan, timabangane urip gur menengan.
Aku tau ngalami keweden polahe ngeliwati panggonan sing ancene durung tau tak ngerteni. Panggonan iku petenge megilan pas bengi, terus ora ono lampune blas, masio iku dalan gede tapi ujute ora ono wong liwat blas. Panggonan iku nag antarane perbatansan ponorogo ambek pacitan. Nah nang kono maeng ancene medeni wes alas tok, deso siji ambek sijine iku yo adohe pol, terus sing garai wedi maneh iku dalane ora ono lampune blas masio iku dalam provinsi. Wes ket iku aku kapok ora tau liwat kono maneh soale wedine megilan. Maringunu pas ketok kotae , tibake kotae yo cilike pol, podo ambek kecamatan nang kotaku. Terus yo wes sepi sisan padal lagek mari isyak sekitar jam setengah wolu.
Awak dhewe mungkin kerep ketemu wong sing nesu-nesu tanpa sebab. Pas awak dhewe lagi takon kenopo, dheweke uga ora iso jawab pitakonan kui. Salah siji sebab wong nesu sing arang digateke karo wong-wong kui nesu mergo ora digateke utowo dirungoke. Soale, wong sing nesu mergo alasen iki biasane wong sing menengan lan ora ketok neng lingkungan pergaulan. Wong kui ngeroso yen dheweke kui ora digateke koyo wong-wong neng sekitare. Dadine, dheweke sadar ora sadar ngelakoke hal-hal sing ora pantes. Dheweke ngomong banter neng koncone opo malah tekan misuh-misuh. Dhewke sebenere ora arep ngelarani ati koncone, nanging dheweke ora ngerti cara opo meneh ben dheweke dianggep ono karo konco-koncone.
Nag moro-moro diarani ambu, iku mesti yo rodok jengkelno ati. Masio iku mok guyon tapi nag oleh ngarani iku nang ngarepe wong akeh yo jelas iso dadekno wong sing diarani ambu iku maeng maleh isin. Nah sing garai isin iku maeng asline ora mergo mok ambune tok, tapi yo mergo kondisi lingkungan sing ancene kudu didelok disik, nag ancene lingkungane iku maeng ora ono wong akeh utowo dewean, ora masalah diarani ambu, tapi nag ancene panggonane maeng akeh wong sing nang kono terus delok, yo mesti bakal dadekno wong sing diarani ambu maeng bakal ngerasakno isin atine maeng. Padal sing jenenge ambu iku yo ora kabeh wong iku ngerasakno.
Wong nyusun rencana kuwi padha kaya wong nggawe proposal marang instansi amarga kudu ana tata cara lan kudu duwe pertimbangan kang mateng ben bisa kelakon. Salah sawijine nyusun rencana kanggo ujian pegawai negeri sipil utawa PNS. PNS iki prosese dawa banget. Kaping pisan kudu ngerti tanggal-tanggal penting sing ana ning web. Kaping pindho nyiyapake dokumen pribadi kaya KTP lan liyan-liyane lan ngurus administrasi. Kaping telu, sinau kanggo tes kaya sinau soal-soal utawa sinau babakan instansi sing arep didaftar uga akeh-akeh latihan ben ora kagok lan ora bingung. Kaping papat, njaga fisik lan uga mental amarga kabeh kemungkinan mesti bisa kedaden.
Ulang taun kuwi babagan sing paling nyenengake amarga bisa dadi salah siji sarana kanggo refleksi umur sing tambah diwasa. Sing ora kalah nyenengake yaiku yen ana kanca sing ulang tau, awak dhewe melu ngewenehi kado utawa ngerayakake ben kancane awak dhewe kuwi seneng. Sing paling umum dilakoni yaiku ngewenehi kejutan kanggo kanca. Kejutan iki bisa nekakake keluwarga kanca utawa wong sing lagi cedhak. Kanggo acara sing luwih ana kesane, awak dhewe uga ngewenehi kado sing akeh maknane kaya panganan, barang sing dibutuhake, utawa barang sing ngandung memori. Banjur yen wes nyiyapake kado, awak dhewe uga nyiyapake dunga sing apik kanggo kanca.
Sedih kui respon sing wajar pas ngerti ono anggota keluarga sing meninggal, opo meneh hubungane awak dhewe koro sing kunduran kui cerak banget. Awak dhewe ora perlu dadi wong sing paling tabah. Yen misale nangis kuwi iso marake ati lego, nangis wae. Ora bakal ono sing ngelarang awak dhewe nangis. Sedih utowo nangis kui dudu tanda awak dhewe lemah. Perasaan sing nyesek neng dodo kui iso dadi pertanda yen awak dhewe isih duwe simpati marnag wong liyo. Ora kabeh wong iso duwe empati koyo awak dhewe. Sedih mergo ditinggal neng donyo kui uga buktike yen awak dhewe duwe wong sing dicintai.
Jaman saiki, prank iku sek dadi tren sampe saiki. Beberapa program TV sisan nayangno acara tentang prank dan ditonton akeh uwong. Tujuan ngeprank iku onok sing mek gawe lucu-luan tok sampe onok sing ngeweden-wedeni korban iku mau. Prank iki nduwe hukume dewe nang Islam. Menurut hadist riwayat Abu Dawud, gak halal bagi seorang Muslim sing ngeweden-wedeni utowo marakno kaget wong Muslim sing liyane. Nek prank iki sengojo dilakoni gawe niat menghibur, duso ding ditanggung luwe gede. Nang hadist liyane, Rasulullah Muhammad SAW melarang mbujuki ben wong liyo iku terhibur sampe ngguyu. Dadi singkate, nang Islam, prank iku hukume dilarang, bahkan sampe isok marakno duso.
Dina iki ana wara-wara kasile test mlebu UGM. Nina wis ngenteni banget dina iki amarga dheweke ya daftar ing UGM. Kanggo ngilangna rasa wedine, Nina ngejak kancane dolan sik ana ing mall supaya ora mung ning omah lan dadi kepikiran. Jam 7 bengi Nina wis cepak ing ngaree laptop kanggo mbukak wara-wara iku. Nina kaget amarga ing layar laptop ana tulisan yen dheweke ora lolos kanggo mlebu UGM. Laptope langsung ditutup lan Nina langsung nuangis ning Ibune. Nina sedih pol amarga wis ngrasa yen dheweke wis sinau ket isuk tekan bengi nanging adakna kasile kaya ngene. Nina ditenangne karo Ibune lan ngomong yen isih ana kesempatan liyane kanggo bisa dadi bocah UGM.
Salah siji pelayanan sing disediakno ambek Bank iku jenenge kartu kredit. Biasane, wong-wong sogeh iku akeh pol sing nganggo kartu kredit gawe belonjo nang ndi ae. Ngono iku kok bangga yo. Padahal nganggo kartu kredit iku kan podo ae ngutang nek kate tuku sesuatu. Cuma nek nganggo kartu kredit iku ketok luwe eksklusif ngono ae, tapi dasarane yo podo ae. Wong-wong iku nganggo kartu kredit mau garek gesek tok, terus pas akhir wulan iku pasti bakal onok tagihan sing kudu dilunasi. Opo’o gak sekalian dilunasi pas tukune iku ae. Lapo atek leren ngutang disik. Nek aku seh ndelok koyok ngono maleh ruwet karepe dewe.
Yen gelek ngamuk tanpa ana sebabe, bisa wae kene kalebu wong sing duweni kesabaran sing tipis banget. Apa maneh sing duweni kebiasaan ngamuk ning panggon rame. Ana cara supaya kene bisa ngempet rasa pengin muring-muring nalika ana ing panggon rame supaya ora dadi isin. Nomer siji, kudu iling lagi ana ing ngendi. Yen ana ing panggon rame nanging terbuka kaya taman sakjane ora papa wae kanggo muring-muring. Nomer loro, kudu ndelok situasi. Nomer telu, kudu bisa mikir sing apik-apik dhisik. Ora perlu mikir samubarang sing tambah nggarai muring-muring. Sing terakhir ndonga marang Gusti supaya ditambahi kesabarane lan bisa gampang ngatur emosine dewe.
Yen misale kudu milih, senjoto opo sing ditodong neng awakku, aku milih senjoto api koyo pestol lan sak panunggalane. Kebeh senjoto kui medeni, mbuh kui sing tumpul opo sing landep. Yen keno senjoto-senjoto kui, kabeh wong mesti ngerasake loro. Nanging, menurutku kui pestol kui sing paling mending. Soale, menurutku kui pestol ora bahaya yen ora dipantik. Dadi koyo dolanan cah cilik wae. Yen misale, pestole kui ditembake mesthi, sing ditembak kui langsung mati dadi ora kudu ngerasake lara sing suwe, opo meneh yen ditembake neng bagian sirah. Sing duwe pestol tenana kui uga ora akeh. Dadi kemungkinane gedhe pistol sing diarahke neng awak dhewe kui pestol dolanan.
Ning sosial media lagi rame babakan fanatisme marang idola Korea. Akeh sing gelut perkara masalah sepele kaya salah nyebut jeneng, ora ngurmati senior, lan masalah liyane. Nanging sing butuh dingerteni iki idola iki ya menungsa sing kadang ana salah lan laline. Sing kudune diperangi iki dudu sing sepele, nanging masalah gedhe kaya plagiarisme karya, mulai saka lagu kanthi gerakan tari. Masalah gedhe iki malah sing diilangi saka publik. Kamangka kuwi, akeh penggemar sing mulai sadar yen plagiat konsep kuwi ora apik. Amarga kuwi, ayo saiki kudu luwih bisa ngeregani kerja abote para seniman ben ora diplagiat lan ora ninggalake kesan elek kanggo generasi selanjute.
Jaman cilik kui, awak dhewe kerep wadul-wadulan. Maksude yen ono konco sing marake awak dhewe mangkal utowo ngelarani awak dhewe, awak dhewe mesthi ngincim ngewadulko kelakuane koncone kui neng wong tuwo. Biasane kui bocah cilik ngomong bakal wodul neng bapake utowo ibue opo wadul karo bapak ibu guru neng sekolahan. Aku uga tau ngalami kui. Pas kui aku lagi dolan karo koncoku neng sekolahan. Awak dhewe dolanan bal-bal wis bali sekolah. Neng tengah-tengah pertandingan aku ora sengojo nemangsake bale koncoku. Dheweke ngomong neng aku, dheweke bakal ngewadulke kui neng bapake. Aku wis wedi pas kui. Untunge bale kui bal plastik. Dadi bal iso tibo mergo keno angin.
Saben wong duweni bates sabare dewe-dewe. Ana sing diguda sitik ngamuk, ana sing diilokna sitik langsung ngamuk, lan liyane. Kadang malah ana wong sing bisa ngamuk senajan tanpa sebab. Ana cara supaya ora gampang ngamuk. Nomer siji yaiku nalika wis kerasa bakalan muring-muring, bisa langsung ngitung 1-50 supaya detak jantunge bisa normal lan ora sida muring-muring. Nomer loro, tarik napas sing dawa. Supaya ati bisa luwih tenang. Nomer telu kudu rajin olahraga supaya bisa gampang ngendalikna emosi. Nanging yen wis ora bisa diempet banget ya ora papa kanggo muring-muring. Kadang muring-muring yen diempet malah dadi penyakit dadine kudu ditokne wae.
Tau gak di antara awakmu nek sing gak sengojo ketemu konco lawas, malah ngehindar? Terutama nek awakmu disikan sing ketokan, malah luwe cepet gawe ngehindare. Wong-wong sing ngehindari konco lawas pas gak sengojo papasan iku gak mek mergo mbiyene mungsunan. Onok alesan liyane sing marakno koyok ngono. Salah sijine iku mergo minder ambek wedi. Biasane minder e iku mergo durung entok kerjo dan wedi engkok ditakoni, utowo minder mergo perubahan fisik sing gak dipingini dan wedi dinyek sing aneh-aneh. Timbangane engkok ngadepi situasi sing koyok ngono, mending mereka ngehindar. Dan perasaan sing dirasakno wong-wong koyok ngono iku tetep valid kok.
Roto-roto wong nag delok idu wong liyo iku mesti jijik. Opo maneh nag sampek kenek awake yo tambah ora karoan mangkele. Nah kabeh iku ancene termasuk perkoro sing gilani mergo idu iku mesti dianggep perkoro sing rusoh ambek wong-wong sing ora duwe idu iku maeng. Masio wong podo duwe idu tapi nag teko wong liyo mesti dianggep rusoh. Nag ancene wes kadung kenek yo nang diilangi utowo diumbah soale sing jenenge idu iku akeh sing ngarani nag panggonane penyakit ambek akeh penyakit sing ono nang jero idu iku maeng, opo maneh nag wonge maeng iku duwe penyakit sing aneh-aneh contohne koyok pilek, watok ambek liyane. Nah mangkane nag kenek idu iku gagih nang diumbah.
Ora kepikir ing atine Aldo yen tindakane iki bakal nggarai wong tuwane gela. Aldo ujug-ujug metu saka omah amarga ngerasa pegel saben dina diseneni terus. Saben mulih kerja Aldo isih dikongkon ngelesi adhike, lan akeh kegiatan liyane sing kudu dilakoni karo Aldo. Wis seminggu luwih Aldo ora balik mulih ana ing omah. Nalika wong tuwane nakok liwat telpon, Aldo gur ngomong yen lagi ana kegiatan ing kantore. Nanging suwi-suwi Aldo ora tega karo kaluwargane sing ditinggal suwi-suwi. Akhire Aldo ngomong jujur yen dheweke ngerasa pegel kudu tandang gawe macem-macem sawise kerja. Wong tuwane akhire bisa ngerti lan janji ora bakal ngaboti Aldo maneh.
Mangsa mudik dadi mangsa sing nyenengke banget. Nanging ora nyenengke banget kanggo wong sing mudik amarga wegah anggone ngerasakake macet ing dalan. Nalika mangsa mudik, kabeh wong padha mulih ing omah utawa kampunge dewe-dewe. Senajan dalane wis akeh banget, transportasi umum ya wis akeh, nanging pancen masarakate ya mbludak. Akhire ora bisa diadohi babagan macet iki. Senajan ana dalan tol sing dibangung kanggo ngurai kemacetan ya padha wae bakal tetep macet. Mula yen wis duweni niat kanggo mudik apa maneh nggawa montor dewe, ya kudu bisa kanggo ngatur emosi supaya ora nesu nalika kena macet. Dianggep wae iku bagian teka mudik supaya tetep seneng kanggo ngerayakna riyaya ana ing omah.
Spirited Away iku salah siji film animasi teko Jepang karyane Hayao Miyazaki selaku sutradara karo penulis. Produser film iki yaiku Toshio Suzuki. Film iki rilis nang ngisor perusahaan produksi Studio Ghibli. Film iki rilis tanggal 20 Juli 2001 dan nduwe durasi 125 menit. Film iki bercerita tentang arek umur 10 tahun sing jenenge Chihiro ambek wong tuwone sing melbu nang panggon sing mirip ambek taman hiburan lawas. Nang kono, mbarine wong tuwone dadi babi, Chihiro ketemu ambek Haku sing njelasno nang de’e nek panggon iki asline resort sing dinggo gawe makhluk supernatural istirahat teko alam duniawi. Ben isok mbebasno wong tuwone dan dirine sisan, Chihiro kudu kerjo nang bath house sing diduweni ambek Yubaba.
Poppy iku bingung pol pas dikon milih antara UI opo UGM. De’e iku kepingin kuliah nang rong kampus iku tok, gak pingin nang liyane. Nek gak UI, yo UGM. Pokoke kudu ngono. Pas daftar kuliah nang jalur undangan, de’e milih UI dadi pilihan pertama terus UGM nang jalur kedua, sesuai ambek saran mama e. Pas ditakoni, isok pede lolos opo gak, Poppy jawab de’e pokok e bakal melbu nang salah siji kampus iku mau. Alesane mergo nilai rapot e stabil dan jurusan sing dipilih iku guduk sing peminate akeh. Pas pengumuman, dadakno Poppy gak melbu nang UI, tapi melbune nang UGM. Mbasio melbune nang UGM, Poppy tetep seneng pol lah, wong sek seneng ambek kampus e.
Sopo sing ora tau ngentut nang panggonan umum mesti bijuki. Kabeh wong mesti tau ngalami perkoro iki, tapi durung karoan entute iku marakno wonge sing ngentut iku isin. Nah sing diarani ngetut yoiku termasuk angin sing ancene metu teko wetenge menungso tapi teko dalan guri. Nah biasane entut iki iku ono reno-reno, contohne mok angin tok tanpo ono ambune ambek suarane, terus ono sing mambu ora enak barang. Nah biasane sing garai wong isin iku nag entute iku ambune ora enake pol terus kedaden nang ngarepe wong akeh. Nah nag wes ngunuku jelas wong sing ngetut bakal isine pol, soale dadekno wong liyone iku mambu terus kadang yo dilokno barang.
Aku ambek koncoku iku tau diajake siong jenenge banyak polahe aku liwat pinggire dalan sing digawe mangan ambek banyak iku maeng. Aku ambek koncoku yo jelas mlayu keweden soale banyak iku rupane ae gedene rong pitik, terus oleh ngajak iku bantere ora ukur, terus warnai iku asline yo apik puteh bledes, terus cucuki iku kuning. Mari ngunu biasane ikumenine engak...engak...engak... Kewan iku angcene nyengite ora ukur nag ambek wong sing parek-parek ambek deke opo maenh nag pas duwe anak yo tambah bakal diuber-uber sampek kenek. Terus kewan iku yo iso miber barang koyok manuk. Terus sak liyane iku yo iso ngelangi nang banyu tapi ora nag jero banyu.
Wong mesti bakal seneng yen diwenehi hadiah, apa maneh saka kanca kerjane. Kuwi uga dadi tandha yen wong kuwi pantes lan diregani pengabdiane. Yen wong kerjane apik, kamangka mesti ana wae berkat sing bisa diolehi. Salah sawijine yaiku hadiah lan bonus kaya gaji lan bonus libur saka kantor. Saka kasus iki, awak dhewe kudu sinau yen awak dhewe dadi bos, awak dhewe uga kudu ngerti carane ngeregani kringete wong sing wis ngabdi marang awak dhewe. Banjur awak dhewe bisa dadi nduwuran utawa kepala sing apik lan bisa dadi conto sing uga bisa ditiru. Kanggo ngeregani wong, sing penting ayo mulai ngeregani awake dhewe dhisik.
Yen awak dhewe duwe teras utowo taman neng samping omahe dhewe, awak dhewe kudu sering ngerisik panggon kui. Opo meneh yen tamane kui ombo lan akeh wit-witane. Mesthi sampah godhong kui bakal terus ono. Sak ben dinone, yen sampahe kui ora diresike, bakal tambah numpuk. Maknane kui, awak dhewe kudu sergep nyaponi tamane dhewe sak ben dino. Teras dhewe kui bagian seko omahe dhewe sing paling ketok seko jobo. Yen terase reged, mungkin tonggo-tonggone dhewe bakal mikir jero omahe dhewe luwih reged. Sing parahe meneh, mungkin tonggone dhewe ngiro yen omahe dhewe wis ora ono sing nempati. Iki alesane, kenopo awak dhewe kudu sregep nyaponi teras.
Ketemu wong sing awak dhewe kenal neng tengah dalan iki sok-sok marake deg-degan. Awak dhewe kepengen nyapa nanging wedi yen awak dhewe salah uwong. Nanging, meh piye-piye, awak dhewe tetep kudu nyapa wong kui. Alasane kui, sing kesiji, nyapa kui iso dadi tanda yen awak dhewe isih iling karo dheweke. Sopo ngerti bar saling nyapa kui luwih, awak dhewe isih dadi luwih cerak. Sing keloro, yen ora disapa dikirane awak dhewe malah nesu karo dheweke. Sing ketelu, yen misale jebule awak dhewe salah ngenali kui ora masalah. Iso wae wonge kui dadi koncone awak dhewe. Misale ora, jaluk ngapura kui ora repot-repot banget kok.
Wes dadi hal sing biasa nek onok sesuatu sing lagi ngetren, wong-wong pasti bakal cepet-cepetan ngincer barang iku. Gawe ngindari keramaian sing marakno keributan, butuh banget sing jenenge antrean cek kabehe luwe tertoto. Antrean iki dewe maksute barisan sing biasane ditentukno teko sopo sing teko disikan. Antrean iki onok jenis-jenise. Siji, sak antrean satu pelayan. Nang kene pelanggan mek teko ngelewati sak pelayan ae. Loro, sak antrean pirang pelayan. Dadi pelanggan isok ngeleboni panggon pelayan sing lagi kosong, dan iki isok marakno antrean luwe cepet entekke. Telu, pirang antrean karo pirang pelayanan paralel. Biasane antrean iki onok nang priduk sing kudu diproduksi abrik. Papat, satu antrean pirang pelayan seri. Biasane iki onok nang Stasiun.
Pisah karo kanca sing wis bareng pirang-piranh taun iku dadi momok sing palinh diwedeni. Sapa sing ora nangis nalika pisah karo wong sing saben dina ketemu, saben dina dolan bareng, pokoke wis ngentekna wektu bareng. Nanging ya ngono iku urip, ana sing teka lan ana sing nyengkreh. Iku wis mesti, lan kene ora bisa ngapa-ngapa kejaba mung bisa dongakne supaya kancane kene duweni kehidupan sing apik ing panggon liya. Mula yen awakmu diadepna karo perpisahan karo kanca, aja nganti malah ganggu lan gawe dheweke ngerasa bersalah. Kene kudu dadi kanca sing suportif kanggo kancane kene supaya bisa tetep kekancan senajan ora ing panggon sing padha maneh.
Berita sing garai wong tuo jumbul polahe anake dadak metenge iku wes ono nang endi-endi. Nah sing garai perkoro sing jumbulno maeng asline yo teko lingkungan sing digawe gembulan utow konco sing runtang-runtung mendinane ambek anake. Ben ora kedaden perkoro maeng anake yo kudu diperhatekno ben iso jogo awake terus sak liyane maeng yo kudu diawasi ben ora kedaden perkoro sing koyok maeng. Biasane nag sampek kedaden perkoro sing maeng iku biasane kedaden polahe anake kurang perhatian teko wong tuo terus ambek wong tuo sing ancene dibutohno nang uripe anak iku yo ara tau abot ambek anake. Dadi anake maleh golek perhatian teko wong liyo.
Pentinge adaptasi lan uga ngenali lingkungan dhewe kuwi akeh banget manfaate, Salah sijine yaiu ben awak dhewe ora isin amarga salah ngenali wong liya. Senajan kenalan lan adaptasi butuh wektu, awak dhewe iki kudu bisa manfaatke wektu kanggo paham apa wae sing ana ning lingkungane awak dhewe ben ora salah ngundang lan uga salah alamat yen arep ngurus babagan saban dina. Sing dadi perkara kuwi, akeh wong sing gagal adaptasi lan akibate gedhe, yaiku bisa sering salah ngenali wong lan kabeh kuwi marai canggung ning urusan gawean. Amarga kuwi, ayo usaha kanggo kenal lingkungan luwih akeh lan uga luwih rinci ben ora kisinan.
Ben uwong iku nduwe rasa wedi ambek sesuatu, salah sijine karo kewan. Kadang onok mek sing wedi biasa, tapi onok sisan sing sampe fobia. Nek misal awakmu nduwe konco, terus gak sengojo ndelok kewan dan ketok koyok keweden banget, awakmu kudu cepet-cepet nyingkirno kewan iku mau. Tujuane ngelakoni iku mau gawe meminimalisir resiko hal-hal sing gak dipingino. Kan isok ae koncomu iku dadakno fobia. Nek misal kewan iku sek dijarno nang kono, onok kemungkinan koncomu iku mau bakal kenek serangan panik saking wedine. Timbangane nenangno uwong sing kenek serangan panik sing luwe angel ditangani, mending nyingkirno kewan sing dadi sumber wedine iku mau sing luwe gampang.
Ning panggon toilet umum yen lagi mangsa preian pancen bakalan rame banget. Toilet umum dadi panggon incerane wong sing ana ing rest area. Akehne antrian iku ya ora nggarai wong-wong sabar. Akeh sing padha nyerobot antrian senajan wis ana sing antri luwih dhisik sadurunge. Wong sing diserobot kadang meneng wae kadang wani kanggo ngomong kaya kedadean ing rest area Waru iki. Toilet umum rame banget amarga ana wong sing nyerobot antrian lan sing diserobot ora trima. Wong sing dirobot langsung ngamuk, mripate mendelik, raine uabang, metu kabeh omongane sing elek kanggo wong sing nyerobot iku mau amarga wis kadung mangkel banget. Akhire wong loro iku dipisah karo wong liya lan mutusake kanggo damai.
Pas lagi ono pandemi covid-19 sing neng Indonesia, awak dhewe disaranke banget ora metu omah. Kegiatan kaya sekolah utowo nyambut gawe kui digarap seko omah. Pas kui, aku bar lulus kuliah nanging mergo kondisine lagi serba angel, aku durung entok gawean. Dadi, aku neng omah kui ora ngopo-ngopo. Aku dolanan gim tekan bosen. Yen wis bosen ngono, aku biasane delok video neng Youtube. Kabeh video wis tak tontoni, seko siniar sing durasine luwih seko sak jam tekan video-video liyane sing ora mute. Pas tengah wengi, aku isih golek video sing arep tak tonton. Aku nemu video sing bahas babagan filsafat praktis. Jeneng kanale kui Freedom In Thought. Aku seneng banget nemu kanal kui. Aku dadi iso delok video sing bermanfaat nanging uga tetep menghibur lan gampang dicerna.
Ning tradisi banjar, ana tradisi sing hubungane karo rasa sukur amarga ana anak ning keluwarga. Tradisi iki arane baayun mulud. Tradisi iki dilaksanakake wayah wulan mulud. Pesertane ya para bayi lan wong tuwa sing nduwe kekarepan ben anake pas gedhe bisa niru keapikan sing diajarake karo Nabi Muhammad lan bisa neladani ajarane. Sak durunge ana unsur Islam, baayun iki wis dadi tradisi dayak sing tujuane kanggo ngangetake bayi ning gendongan sing dibentuk kaya ayunan tradisional. Banjur Islam wis mlebu ning tlatah Kalimantan sing isih kentel karo adat dayak. Budhaya iki isih dilestarekake lan uga biyasane dadi festival gedhe ning Banjar.
Awak dhewe ojo kerep ngekei wong ombenan sing awak dhewe duwe. Soale, iso wae wonge kui nularke penyakite neng awak dhewe. Yen koncone dhewe jaluk kui, mesthi lambene keno sedotane. Pas lambene demok sedotan kui paling ora ono sitik idune sing nempel neng sedotane mau. Idu kui iso gowo bakteri utowo virus sing ono neng awake konco sing jaluk mau. Terus, pas awak dhewe ngombe meneh nganggo sedotan sing podo. Awak dhewe iso wae ketularan penyakitan. Awak dhewe dadi koyo ijolan idu. Keno idune wong liyo wae wis jijik, opo meneh yen ono kemungkinan ketuluran penyakit. Makane kui, nek iso awak dhewe ojo ngekei omebenane dhewe neng wong liyo.
Makhluk halus iku onok nang ndi ae, bahkan isok ae onok nang sebelahmu saiki, cuma awakmu lagi gak ketokan ae. Tapi awakmu tau gak ngalami sering diganggu ambek makhluk halus. Diganggune iku biasane ditampakno wujud jin iku mau. Wes ngono, sing ditampakno wujud e iku mek awakmu tok. Wong liyo gak isok nguwasi mbasio awakmu ketokan terus. Nek awakmu ngalami koyok ngono, kemungkinan gede mereka iku tertarik ambek awakmu. Tertarik e iki sing gak isok diprediksi, bah iku dalam arti apik utowo elek soale iki berhubungan ambek makhluk halus. Nek wes koyok ngono, awakmu kudu nggawe perlindungan ben awakmu gak ngalami hal-hal sing aneh.
Akeh pengalaman sing nyenengake ning urip iki nanging ora kabeh bisa kesimpen amarga memori sing ana batese. Memori-memori iki sajane bisa mbangkitake kenangan sing marai trenyuh. Amarga kuwi, saiki kantor Google nggawe layanan yaiku google photo. Layanan iki sejenis karo galeri digital sing disimpen ning memori bebas. Google photo iki bisa misahke gambar miturut wong sing ning jero foto, tanggal, lan momen apa wae sing ana ning jerone. Carane nggawe akun aplikasi iki ya gampang. Kaping pisan, ndaftar nganggo email sing arep dinggo. Kaping pindho, simpen foto-foto ning galeri google photo miturut folder. Ning foto kuwi wis ana informasi tanggal sing otomatis bisa didelok.
Kemacetan iku akeh-akehe mesti nang kota-kota gede koyok Jakarta utowo Suroboyo. Hal iku mergo akehe jumlah kendaraan sampe marakno kapasitas dalan berlebih. Kudune pemerintah iku luwe maksimalno jumlah kendaraan umum nang kota gede. Nek tambah akeh jumlah kendaraan umum, jumlah mobil isok luwe berkurang dan isok ngurangi kemacetan iku mau. Tambah akeh uwong sing numpak kendaraan umum, tambah berkurang jumlah kendaraan pribadi nang dalan, dan iku kabeh isok ngurangi level kemacetan. Selain akeh, pemerintah kudu nyiptakno kendaraan umum sing akses e gampang dan nyaman cek wong wong yakin gawe beralih numpak kendaraan umum. Hal iku sing marakno kendaraan umum iku penting.
Ana konten ning internet sing ora apik ditiru karo bocah-bocah cilik. Konten iki yaiku konten prank utawa ngerjani wong kanthi wong kuwi kaget, mangkel, lan kadhang sampe ngamuk amarga diapusi. Kanggo bocah sing wes gedhe, konten utawa tayangan kaya iki pancen ana hiburane. Nanging kanggo bocah cilik, kadang ora apik amarga bocah cilik durung bisa mbedhakake ndi sing bener lan salah. Banjur prank iki uga bisa marai kaget amarga ora bisa mbedhakake ngendi konten sing tenanan ngendi sing ngapusi. Kamangka, awak dhewe kudu pinter ngawasi konten sing ditonton karo bocah cilik lan ayo dadi conto sing apik kanggo para bocah ning sekitar.
Gawe awakmu sing sek galau mergo ngalami penolakan mergo alasan opo ae, ojok sampe larut dalam kesedihan sing marai rutinitasmu terganggu. Salah siji sing isok ngalihno rasa galau cek ati luwe rileks iku meditasi. Onok meditasi sing paling sederhana gawe para pemula. Siji, gaween pikiranmu tenang. Pastikno awakmu tenang disik sak durunge meditasi. Hal iki isok dilakoni dengan cara ngosongno pikiran pas longgo. Terus pastikno sisan awakmu longgo nang posisi sing nyaman. Loro, gawe batesan waktu. Gawe pemula, meditasi cukup dilakoni selidut ae. Telu, fokus nang pernapasan. Coba gawe tarik napas dalam-dalam sampe wetengmu ngembang. Terus hembuskan alon-alon. Balenono terus sampe sekitar rong menit gawe ndapetno ketenangan. Papat, jogo pikiran cek tetep fokus. Nek dilakoni dengan bener, meditasi isok marai pikiranmu membara. Pastikno gawe nilai diri secara positif. Terus fokusno maneh ambek napas sing melbu metu teko tubuhmu. Terakhir, nek diroso cukup dan awakmu mulai tenang, alon-alon buka mata dan akhiri meditasi.
Saiki sing gelek ngalami serangan panik iku ora mok wong sing gerang tok, tapi wong-wong enom yo wes akeh sing ngalami perkoro iku contohne wong pengusaha. Nah biasane serangan panik sing koyok ngeneki ancene kedaden nag wong-wong sing tau ngalami perkoro sing sampek dadekno deke iku maeng stres polahe perkoro sing diadepik, terus yo ono sing trauma nang perkoro sing ancene sampek dadekno deke maeng saking wedine ambek saking kuwatire nang perkoro sing diwedeni maeng. Nah wong sing ahli nang masalah ngunuku maeng iku nganjurno nag roso ngunuku maeng kudune nang diilangno ben ora dadekno wong sing ngalami perkoro maeng iso kenek gangguan mental sing nemen, contohne ora iso fokus ambek ora iso ngadepi perkoro sing podo ambek iku maeng.
Biyen pas durung ngerti mungga gunung tak kiro iku medeni, soale bayangno urip nag duwur gunung iku mesti ijenan ora ono koncone sopo-sopo kejobo mok sak rombongan iku. Ndelok ceritone bocah-bocah nag duwur gunung yo ora ono sinyal sisan, dadi nag delok urip koyok ngunu yo sedeh urip dewean, terus nag duwur gunung sisan. Mari ngunu aku dijak jajal ambek bocah-bocah, akhire aku ngerti tibak'e urip nag duwur gunung ora medeni koyok sing ono nag pikiranku. Nag kono tibak'e anteng. Tapi yo ono wong sing nag kono sing urip dewe. Nag delok se sedeh dewe soale ora ono tonggone terus nag ono opo-opo piye yo? Aku dadi sedeh dewe nag delok keadaane wong iku maeng.
Wong sing biasane apik nang ngarepe wong akeh, mesti bakale isine megilan nag sampek konangan ngelakoni elek. Nah perkoro ngunuku saiki wes gelek kedaden nang endi-endi contohne guru merkosa murite, dosen ngejak dolan murite, terus sing nemen maneh wong sing terkenal mulyo ambek ilmu agamane sampek ngelakoni merkosa jamaahe barang yo ono. Nah nginiki iku iso dadi perkoro sing ngisine wong akeh. Opo maneh sampek gowo agama utowo ras yo bakal tambah ngelekno wong akeh. Dadi nag iso yo ojo sampek kedaden perkoro sing koyok nginiki. Nah sampek iku maeng kepekso contohne koyok wong wes ora duwe opo-opo kok tibake nag ora mangan iku mati nyolang ora opo-opo. Tapi ojo sampek diterusno dadi profesi.
Wong nag wes ancene sekarat mesti wedi karepe dewe. Terus wong sing ora sekarat barang mesti yo keweden nag ngalami perkoro utowo keadaan iki. Masalahe sing garai wedi iku ora sekarate tapi nag sampek nemen sekarat iku urusane iso ambek sing jenenge nyowo. Mangkane iki sing paling diwedeni ambek wong-wong. Sak liyane iku ono perkoro sing kudune disiapno ben pas waktu sekarat ora sepiro bingung yaiku kudu ngerti sekarate iku maeng ono kemungkinan iso waras opo ora, nag ancene ora ono berarti yo kudu iso pasrah. Tapi nag ancene ono kan iso rodok anteng pikirane. Tapi sing jenenge sekarat iku mesti ono rong kemungkinan nag gak mati yo waras.
Awak dhewe kerep getun bar ngelakoke sesuatu. Awak dhewe ditakon-takon dhewe ngopo aku ngelakoni iki. Ben ora ono rasa penyesalan bar ngeloke sesuatu, ono hal-hal sing kudu digateke. Sing kepisan, awak dhewe kudu ngerti kanggo opo awak dhewe ngelakoni hal kui. Yen awak dhewe ora iso jawab pertanyaan kui, luwih apik awak dhewe ora usah kesusu bertindak. Niat kui fondasi kanggo ngelakoni kabeh perkoro. Yen niat kui isih awu-awu utowo durung bulet ojo dipaksake. Niat kui mengkone bakal dadi sumber semangat. Ngelakoni hal opo wae mesthi bakal ketemu titik jenuhe. Yen pas ketemu titik jenuh kui, awak dhewe kudu ngiling-ngiling niat kui.
Adhiku tau meh kelem ning laut pas wayah ombak pasang rampung udan. Bocah kuwi pancen ngeyel yen dikandani amarga dekne kepengen ndelok piye pemandangan yen wayah laut pasang. Banjur dekne ora ngerti yen ana gelombang pasang lan ombak gedhe saka mburi. Banjur adhiku tiba lan kegulung ombak, keseret rada adoh lan sempet kelelep. Amarga cuaca sing kurang apik iki, adhiku melu panik lan uga ndadak ora bisa renang ning pinggir. Untung karo pakdheku ditulungi. Bocah kuwi ditarik menyang pinggir lan jebul wis sempet ngelek banyu laut. Adhiku ngerasa wedi amarga jare ning ambang mati karo urip lan ora bisa ndelok pinggir lautan amarga panik.
Biyen mbah pas loro mripate, mbah dikongkon operasi nang  rumah sakit. Jarene operasi iku maeng ora suwe mok sedelok soale lorone ora nemen. Terus hasile barang yo bakal apik. Tapi jenenge wong sing rodok wedi, pas ate operasi yo tambah wedine megilan. Yo asline ben wong ora wedi ambek operasi dokter kudune ora atek nyaranno operasi nag ancene hasile ora apik soale engkon nag pasiene keweden tambah ora waras-waras lak yo tambah garai perkoro anyar maneh. Yo wes diomongno opo onone wae, nag apik yo diomongno apik, nag elek diomongno elek. Dadi asline sing garai wedi wong nag ate operasi yo polahe tenaga medise maeng sing kurang ngomonge ambek pasiene maeng.
Ojo mikire awakmu dhewe yen awak dhewe pengen urip bahagia. Menungso kui makluk sosial. Kanggo nyukupi kebutuhan, awak dhewe kudu bergantung karo wong liyo. Yen awak dhewe arep ngurus uripe dhewe terus kui ora bakal ono enteke. Misale, awak dhewe kepegen cepet sugih mergo kui awak dhewe ora tau ngenyelake wektu kanggo ngeteke wektu karo keluarga utowo kongkow-kongkow karo konco-konco. Corone awak dhewe bagi wektu kerjo lan wektu kanggo kaluragu kui, salah sijine awak dhewe kudu ngerti tekan kapan wektu kerjo. Awak dhewe kudu ngekei wates wektu kerjo lan kumpul bareng. Loro-lorone kui ora entuk dicampur. Dadi uripe dhewe iso dadi seimbang.